cyanic-selkie/wikianc huggingface dataset:
Taksi
Taksin tunnistaa yleismaailmallisesti esimerkiksi auton katolla olevasta taksikyltistä, autossa olevasta taksamittarista ja hinnastosta tai kuljettajan hallussa olevasta taksiluvasta. Taksit voivat olla myös vain tietyn värisiä, mutta kansallisesti ja taksiyhtiöiden tai -yrittäjien kesken väritykset vaihtelevat huomattavasti. Taksin kuljettajalta saatetaan vaatia muissakin maissa kuin Suomessa ammattiajolupaa.
Määritelmä
Julkinen liikenne tarkoittaa henkilöliikennettä, joka hoidetaan kaikkien käytettävissä olevilla liikennevälineillä. Julkinen henkilöliikenne määritellään Euroopan yhteisön palvelusopimusasetuksessa yleistä taloudellista etua koskeviksi henkilöliikennepalveluiksi, joita tarjotaan yleisölle yhtäjaksoisesti ketään syrjimättä. Taksiliikenne ei siten kuulu palvelusopimusasetuksen mukaiseen julkisen henkilöliikenteen käsitteeseen.
Taksiliikennettä saa harjoittaa henkilöautolla (M1), pakettiautolla (N1), kuorma-autolla (N2 ja N3), kolmipyörällä (L5e), kevyellä nelipyörällä (L6e) tai raskaalla nelipyörällä (L7e). Myös museoajoneuvolla harjoitettava ammattimainen henkilökuljetus edellyttää taksiliikennelupaa tai ilmoittautumista taksiliikenteen harjoittajaksi. Taksiliikennettä ei saa harjoittaa linja-autolla.
Taksiliikenteessä käytettävä ajoneuvo on merkittävä luvanvaraiseen käyttöön. Luvanvaraisessa käytössä oleva ajoneuvo on katsastettava yksityiskäytössä olevaa useammin.
1800-luvun ja 1900-luvun taitteessa
Ennen taksiautoja kaupungeissa saattoi käyttää hevosvetoisen vuokra-ajurin palveluita. Ensimmäiset takseiksi rakennetut, bensiinikäyttöiset ja taksamittarilla varustetut autot valmistuivat vuonna 1897, ja niiden malli oli Daimler Victoria. Taksipalvelut alkoivat Pariisissa vuonna 1899, Lontoossa vuonna 1903 ja New Yorkissa vuonna 1907.
Euroopassa taksamittareita oli tarjolla takseja edeltäneisiin hevosvetoisiin pika-ajureihin jo 1830-luvulla, mutta taksamittarien sarjavalmistus aloitettiin vasta 1890-luvulla. Pohjoismaista edelläkävijä taksamittarien käyttöönotossa oli Ruotsi, ja ne määrättiin Tukholmassa ajurien pakolliseksi varusteeksi jo vuonna 1899. Suomessa ensimmäiset taksamittarit tulivat käyttöön vuonna 1910, ja jo seuraavana vuonna mittari määrättiin Helsingissä taksien pakolliseksi varusteeksi.
Suomessa
thumb|Taksi [[Hämeenlinnan rautatieaseman taksitolpalla. Suomessa taksit erottaa muista autoista katolle kiinnitetystä keltaisesta taksikyltistä.]]
Suomessa taksin saa joko soittamalla tilausvälityskeskukseen, taksiin tai taksiasemalle tai suoraan taksiasemalta eli niin sanotusti tolpalta. Taksin voi myös saada suoraan liikenteestä eli niin sanotusti lennosta.
Taksinkuljettajan ajoluvan myöntää Suomessa Liikenne- ja viestintävirasto. Luvan saannin edellytyksinä ovat muun muassa ammattipätevyyskoulutus sekä terveys. Suurimmmissa kaupungeissa toimii myös pimeitä takseja. Uber toimi vuonna 2015 Suomessa vain Helsingissä.
Ensimmäisen taksiluvan autolle Suomessa sai helsinkiläinen vossikka-ajuri Gustaf Wilhelm Orraeus huhtikuussa 1906, ja saman kevään aikana vastaava lupa myönnettiin myös Kuopioon sähkömonttööri Arthur Åbergille ja Ouluun työmies Wilhelm Nybergille. Vuonna 1969 takseja oli vajaat 9 800.
Kilpailuvirasto esitti 2010-luvun alkupuolella, että taksien määräsääntelyn purkamisella päästäisiin eroon pimeistä takseista ja tarjonnan lisääntyessä taksien hinnoitelu laskisi. Sipilän hallituksessa toiminut liikenne- ja viestintäministeri Anne Berner purki taksisääntelyn vuonna 2018, ja näin sallittiin vapaa kilpailu alalla. Taksitoiminnan vapautuessa henkilöiden kuljettamiseen henkilöautolla maksua vastaan tarvitaan edelleen lupa, mutta määrä- ja hintasääntelystä luovuttiin.
Yksinomaan koululaisia kuljettavassa taksissa käytetään Suomessa usein auton katolla olevan taksivalaisimen päälle asetettavaa kolmion muotoista kupua, jossa on kuvattuna liikennemerkki ”Lapsi” ja teksti ”Koulukyyti/Skolskjuts”. Kupu on poistettava heti kyseisen ajon päätyttyä. Invataksissa voidaan käyttää vastaavaa, invataksin tunnuksella varustettua valaisinta.
Taksisääntelyn vaikutuksia ulkomailla
Eräässä vuonna 2006 julkaistussa tutkimusyhteenvedossa todetaan, että teoreettisten ja empiiristen tutkimusten mukaan taksisääntelyn vähentämisellä on monia hyötyjä: alhaisemmat hinnat, koska markkinoilla kilpailee enemmän palveluntarjoajia; alhaisemmat toimintakustannukset, joihin kilpailu kannustaa; kilpailu lisää palvelun laatua ja painetta parantaa mainettaan; lisää innovaatioita kuten jaetut kyydit, vammaisten erikoispalvelut ja muut niche-markkinat; taksipalvelujen kysyntä lisääntyy, koska hinnat laskevat ja laatu paranee. Palvelutaso lisääntyy yleensä eniten köyhimmissä kaupunginosissa. Vaikutus on suurin ruuhkahuippuina ja huonolla säällä.
Pierre Millière
pienoiskuva|right|Pierre Millière
Pierre Millière (1. joulukuuta 1811 Saint-Jean-de-Losne, Burgundi – 29. toukokuuta 1887 Cannes) oli ranskalainen apteekkarin koulutuksen saanut hyönteistieteilijä.
Millière kävi koulunsa Dolen kaupungissa. Hän lähti opiskelemaan apteekkariksi Lyoniin vuonna 1838 ja valmistui ammattiin vuonna 1839. Hän ei kuitenkaan koskaan toiminut apteekkarina, vaan jo samana vuonna hän hankki osuuden Lyonilaisesta Plassardin rautakaupasta ja työskenteli siellä. Millière nai Plassardin tyttären vuonna 1840, mutta tämä kuoli jo seuraavana vuonna lapsivuoteeseen. Syntynyt tytärkin eli vain muutamia kuukausia. Vaimon kuoleman pysäyttämänä Millière alkoi lukea luonnontieteitä. Hän liittyi myös Société cuviériennen ja Société linnéenne de Lyonin jäseneksi vuosina 1843-1846. Millière myös julkaisi ensimmäiset hyönteistieteelliset artikkelinsa näiden seurojen lehdissä. Vuonna 1851 hän liittyi myös Société entomologique de Francen jäseneksi. Isä-Plassardin kuoltua 1853 Millière myi tämän rautakaupan ja keskittyi tutkijanuraansa Lyonissa.
22 asteen rengas
thumb|250px|22° rengas Auringon ympärillä.
22 asteen rengas on Auringon tai harvemmin Kuun ympärillä näkyvä erittäin yleinen haloilmiö. Nimensä mukaisesti se muodostaa taivaalle ympyrän, jonka keskipisteessä on Aurinko/Kuu ja rengas on siitä 22°:n kulmaetäisyydellä. Rengas on usein värillinen. Tällöin renkaan sisäreuna on punainen ja keltaisen jälkeen ulkoreunalla on valkoinen vyöhyke. Renkaan sisällä taivas on usein hieman tavallista tummempi.
thumb|left|100px|Valon kulku jääkiteessä 22° renkaan tapauksessa. 22 asteen rengas on yleisin haloilmiö. Se syntyy, kun aurinko (tai Kuu) paistaa korkealla ilmassa leijuvan jääkidepilven läpi. Renkaan syntymiseksi pilven jääkiteet voivat olla mielivaltaisissa asennoissa ja useimmista muista haloista poiketen, niissä saa olla ilmakuplia tai muita sulkeumia.
Koska myös himmeämpi 46 asteen rengas syntyy samanlaisissa olosuhteissa, se voi esiintyä samanaikaisesti 22 asteen renkaan kanssa. Itse 22 asteen renkaan läheisyydessä taivaalla voi näkyä ainakin sivuaurinkoja tai 22 asteen rengasta sivuavia kaaria.
Pisararintakanastero
Pisararintakanastero (Thripophaga amacurensis) on orneeroiden heimoon kuuluva varpuslintu. Se löydettiin Venezuelasta Orinoco-joen eteläosista, ja kuvailtiin tieteelle vuonna 2013.
Ross (suku)
Ross on Skotlannista Suomeen 1600-luvun alkupuolella tullut suku. Suvun kantaisä William Ross oli porvari Vaasassa. Williamin pojantytär Catharina Ross oli kuuluisan Pietari Kalmin äiti.
Ahvenanmaan kysymys
Vuonna 1918 Ahvenanmaalla heräsi ajatus maakunnan liittämisestä Ruotsiin, josta se oli liitetty vuonna 1809 Suomen sodan seurauksena muun Suomen yhteydessä Venäjän keisarikuntaan. Myös Ruotsissa kannatettiin ajatusta saariryhmän liittämisestä kielellisin ja historiallisin perustein Ruotsiin. Vähentääkseen Ahvenanmaan irtautumishaluja Suomen eduskunta sääti Ahvenanmaan itsehallintolain. Lopulta Kansainliitto ratkaisi asian vuonna 1921 Suomen eduksi, ja Ruotsi alistui päätökseen. Ahvenanmaan asema itsenäisen Suomen osana sinetöityi, kun Suomi ratifioi Kansainliiton maiden tekemän Ahvenanmaan demilitarisointia koskevan sopimuksen 28. tammikuuta 1922.
Suomalainen diplomatia Kansainliitossa
Asian ratkeaminen Suomen hyväksi on luettava Suomea Kansainliitossa edustaneen taitavan diplomaatin Carl Enckellin ansioksi.
Kuitenkin hieman yllättäen myös Suomen Japanin-suurlähettiläällä, professori Gustaf John Ramstedtilla oli epäsuorasti huomattava vaikutus Ahvenanmaan kysymyksen ratkaisuun. Hän oli seurannut tarkasti kiistan vaiheita sanomalehdistössä ja laatinut sen perusteella asiaa koskevan muistion.
Kansainliiton Geneven konferenssiin osallistui myös Japanin valtuuskunta. Sen johtajana oli Tanetaro Megata, jonka sihteerinä toimi Ramstedtin suomen kielen oppilas Kiichi Toyama. Ramstedtin muistio käännettiin japaniksi ja jaettiin valtuuskunnan laivamatkan aikana kaikille sen jäsenille.
Muistiossa huomautettiin Ruotsin vedonneen siihen, että Ahvenanmaa sijaitsee maantieteellisesti lähempänä Ruotsin kuin Suomen mannermaata. Ramstedt korosti japanilaisille, että Ahvenanmaan kuitenkin erottaa Ruotsista meren syvänne, kun taas Suomen rannikolle sitä yhdistää katkeamaton saaristo. Ahvenanmaa on itse asiassa lähempänä Suomen puoleista saaristoa kuin mitään maa-aluetta Ruotsin puolella. Kerrotaan myös Kansainliiton jäseniä kuljettaneen laivan suomalaisen kapteenin ohjanneen laivan suorinta meritietä Suomen manneralueelta Ahvenanmaalle ja sieltä Ruotsiin mahdollisimman pitkää reittiä.
Saaristoyhteyden korostaminen sai tietenkin tukea Japanin kaltaisesta saaristovaltiosta. Japanin valtuuskunnan mielenkiinto asiaa kohtaan ja sen Suomen oikeuksia puoltavat puheenvuorot vaikuttivat ilmeisen merkittävästi tehtyyn päätökseen, jolla Kansainliiton neuvosto 24. kesäkuuta 1921 julisti Suomella olevan kiistattomat oikeudet Ahvenanmaahan.
HMS Triad
HMS Triad (viirinumerot 53T ja N53) oli Britannian kuninkaallisen laivaston vuonna 1939 vesillelaskettu T-luokan sukellusvene, joka tuhoutui toisessa maailmansodassa 15. lokakuuta 1940.
Valmistus
Alus tilattiin 8. joulukuuta 1937 Vickers Armstrongilta Barrow-in-Furnessista, missä köli laskettiin 24. maaliskuuta 1938. Alus laskettiin vesille 5. toukokuuta 1939 ja otettiin palvelukseen 16. syyskuuta.
Palvelus
Sukellusvene liitettiin palvelukseen otettaessa Rosythiin 2. sukellusvenelaivueeseen, mihin se kuului sodan alkaessa. Ennen Norjan taisteluiden alkamista huhtikuussa 1940 alus partioi Pohjanmerellä sekä Norjan rannikolla. Alus upotti 11. huhtikuuta saksalaisen kuljetusalus Ionian Oslovuonon suulla ollessaan partiomatkalla Skagerrakissa.
Toukokuussa 1940 aluksen partiointialueeksi vaihdettiin Kanaalin itäosat ja myöhemmin alus sijoitettiin Välimerelle siirrettävään osastoon, joka liittyisi Maltalle sijoitettuun 1. sukellusvenelaivueeseen. Alus lähti 10. lokakuuta Maltalta Aleksandriaan.
Italian laivaston sukellusvene R/Smg Enrico Toti havaitsi 15. lokakuuta 1940 kello 01.10 Triadin, jolloin italialaiset tulittivat konekiväärillä ja ampui kolme neljän tuuman kranaattia. Kranaateista kaksi osui. Triadin miehistö ampui myös saaden yhden osuman italialaisaluksen torniin haavoittaen kahta miehistönjäsentä. Triad aloitti sukelluksen, mutta italialaisaluksen torpedo osui tuhoten pakenevan aluksen.
Päälliköt
Aluksen päälliköinä olivat :
Toko
Tottelevaisuuskoulutusta voi suositella kaikille koirille rodusta riippumatta. Koulutuksessa on tarkoitus parantaa ja vahvistaa ohjaajan ja koiran välistä yhteistyötä, opettaa koiralle hallittua käyttäytymistä ja ohjaajalle oikeanlaista koirankäsittelytaitoa. Tottelevainen ja iloinen koira on omistajansa hallinnassa yllättävissäkin tilanteissa. Lähes joka paikkakunnalla järjestetään koirien tottelevaisuuskoulutusta, johon ovat tervetulleet kaikki rokotetut, yli 4 kk ikäiset koirat rodusta riippumatta.
Kilpailuihin tähtäävä tottelevaisuuskoulutus aloitetaan usein jo pienenä pentuna ja ensimmäisenä pennulle opetetaan oikea kontakti ohjaajaan. Koirille opetetaan jo myös hyvin varhaisessa vaiheessa korkeampien luokkien liikkeitä, kuten ruutua ja tunnistusnoutoa, jotta niistä saataisiin mahdollisimman varmat ja koiralle stressittömät liikkeet sen siirtyessä ylempiin luokkiin.
Säännöt
Kulloinkin voimassa olevat tottelevaisuuskokeiden säännöt voi tilata Suomen Kennelliitosta (SKL) tai ostaa koepaikalta.
Arvosteluluokat ja liikkeet
Alokasluokassa suoritetaan seuraavat liikkeet, joiden suoritustapaa arvioi tuomari.
Liikkeet ovat vanhentuneet, uudet säännöt ovat olleet voimassa 1.8.2015 alkaen.
Liikkeet pisteytetään pisteillä 0; 5; 5,5; 6; 6,5; 7; 7,5; 8; 8,5; 9; 9,5 ja 10. Jokaisella liikkeellä on oma kerroin; mitä vaativampi liike, sen suurempi kerroin. Mikäli liikkeellä on suuri kerroin, sen kokonaisvaikutus yhteispisteissä on suurempi, kuin pienikertoimisella liikkeellä. Tokoa voi harrastaa minkärotuinen koira vaan, myös sekarotuinen.
Eteneminen
Suomen tottelevaisuusvalio saa Pohjoismaiden tottelevaisuusvalion arvon saatuaan 1. palkinnon erikoisvoittajaluokassa vähintään kahdessa muussa Pohjoismaassa.
Ulkomainen koira saa Suomen tottelevaisuusvalion arvon, kun se on oman maansa tottelevaisuusvalio ja saa yhden erikoisvoittajaluokan 1. palkinnon Suomessa.
Osasto Siren
pienoiskuva|Osasto Sireniin kuulunut Morane-Saulnier M.S. 406 -koneyksilö, MS-325, jatkosodan aikana. Osasto Siren oli lentolaivue 28:een kuulunut erillisosasto, jonka päällikkönä oli kapteeni Sven-Erik Sirén. Osasto lensi Ranskan lahjoittamilla Morane-Saulnier M.S.406 -hävittäjillä ja sen tukikohtia olivat Säkylän lentokenttä, Hollolan Pyhäniemen lentokenttä ja Utin lentokenttä. Osasto osallistui Viipurinlahden taisteluihin talvisodan viimeisinä päivinä.
Osasto Siren suoritti lentolaivue 28:een kuuluvien hävittäjien viimeisen taistelun talvisodassa 11. maaliskuuta 1940 Loviisan lähellä, kun kolme DB-3-pommittajaa ammuttiin alas. Yksi Morane-Saulnier M.S.406 teki pakkolaskun.
Witchery
Witchery on ruotsalainen death/thrash/black metal -yhtye, jonka perusti Satanic Slaughterin entiset jäsenet. Nykyiset jäsenet ovat laulaja Tony Kampner, kitaristit Patrik Jensen ja Rille Rimfält, basisti Sharlee D’Angelo ja rumpali Martin Axenrot. Toistaiseksi bändi on julkaissut kolme täysimittaista albumia ja yhden EP:n.
Historia
Witchery perustettiin kun Satanic Slaughter hajosi. Witcheryyn kuului aluksi Jensen (The Haunted) ja Rille Rimfält, laulaja Toxine, rumpali Mique, ja basisti Sharlee D’Angelo (Arch Enemy, Mercyful Fate). Vuonna 1998 he nauhoittivat ja julkaisivat debyyttialbuminsa, Restless And Dead Necropolis Recordsin kautta. Myöhemmin samana vuonna Witchery julkaisi Witchburner-minialbumin. EP sisälsi kaksi omaa ja neljä cover-kappaletta, näyttäen artistien musiikillisia vaikutteita. Vuonna 1999 Witchery lähti Yhdysvaltojen kiertueelle Emperorin ja Borknagarin kanssa. Yhtyeen toinen pitkäsoitto Dead, Hot and Ready julkaistiin vähän myöhemmin, ja Euroopan kiertue aloitettiin. Symphony For The Devil, bändin kolmas albumi, nauhoitettiin Berno Studiosissa vuonna 2001, samalla studiolla ovat nauhoittaneet muun muassa Amon Amarth ja Dark Funeral. Levyllä soitti yhtyeen uusi rumpali, Martin "Axe" Axenrot (Opeth, Bloodbath). Witchery palasi kiertämään Pohjois-Amerikkaa myöhemmin samana vuonna The Hauntedin kanssa. He palasivat Berno Studiosiin vuonna 2004, ja nauhoittivat Don’t Fear The Reaper -albuminsa, tällä kertaa antoivat miksaamistehtävän Tue Madsenille ja hänen Antfarm Studiosille (The Haunted, Heaven Shall Burn, Himsa). Nauhoittamisen jälkeen yhtye allekirjoitti maailmanlaajuisen levytyssopimuksen Century Median kanssa.
Cygnus (avaruusalus)
pienoiskuva|oikea|Ensimmäinen Cygnus-kapseli kuvattuna 29.9.2013 Cygnus on Orbital Sciences Corporation -yhtiön valmistama avaruusalus, jolla lähetetään rahtia Kansainvälistä avaruusasemalle. Kapseli laukaistaan yhtiön omalla Antares-raketilla. Aluksen ensimmäinen laukaisu ja samalla telakoituminen avaruusasemalle tapahtui syyskuussa 2013. Ensimmäinen varsinainen huoltolento tapahtui tammikuussa 2014.
Alus on nimetty Joutsenen tähtikuvion kreikankielisen nimen mukaan. Cygnus on osa NASAn Commercial Orbital Transportation Services (COTS) -ohjelmaa, jonka tarkoitus on kehittää kaupallista avaruutoimintaa. Cygnus on Dragon-kapselin jälkeen toinen kaupallinen avaruusaseman huoltoalus. Niiden lisäksi asemaa huolletaan avaruussukkulan käytöstä poiston jälkeen venäläisellä Progress-aluksella, ESA:n ATV-aluksella ja japanilaisella HTV-aluksella.
Cygnusia ei laukaista Floridan Cape Canaveralista vaan laukaisupaikkana toimii NASAn Virginiassa sijaitseva Wallops Flight Facility -tukikohta.
Alus ei telakoidu itsenäisesti, vaan avaruuaseman miehistö ohjaa kapselin telakointiporttiin aseman Canadarm2-robottikäsivarren avulla. Cygnus ei laskeudu Maahan, vaan tuhoutuu pudotessaan ilmakehään.
Lisieux
thumb|250px|Basilique Sainte-Thérèse kirkko Lisieux'ssa Lisieux on kaupunki ja kunta Calvadosin departementissa Basse-Normandien hallintoalueella Ranskassa. Kunnassa oli 23 166 asukasta vuoden 1999 väestönlaskennassa. Lisieux'n pinta-ala on 13 neliökilometriä.
Ӛ
Ӛ, ӛ on tarkkeella varustettu kyrillinen kirjain, joka sisältyy hantin aakkosiin. Kirjain on muodostettu kyrillisestä švaa-kirjaimesta (ә) lisäämällä siihen treema.
Ääntäminen
Ӛ ääntyy hantissa laveana puolisuppeana keskivokaalina .
Regent’s Canal
thumb|Regent's Canal [[Regent's Parkin lähistöllä]] Regent's Canal on Lontoon keskustan pohjoispuolisella alueella kulkeva kanava Yhdistyneessä kuningaskunnassa. Se yhdistää Grand Union Canalin Limehouse Basiniin, josta puolestaan on yhteys Thamesjokeen. Kanavan rakennuttamiseksi perustettiin yhtiö vuonna 1812 ja kanava valmistui vuonna 1820. Sen suunnittelusta vastasivat arkkitehti John Nash ja hänen assistenttinsa insinööri James Morgan.
Dave Mason
David Thomas "Dave" Mason (s. 10. toukokuuta 1946 Worcester, Englanti) on brittiläinen rock-kitaristi ja laulaja-lauluntekijä.
Mason tuli alun perin tunnetuksi Trafficin jäsenenä. Hänen tunnetuimpia kappaleitaan on "Feelin' Alright", jonka Traffic levytti vuonna 1968. Myöhemmin useat artistit, muiden muassa Joe Cocker, ovat tehneet tästä kappaleesta cover-version. Mason on luonut myös soolouran, jonka suurin menestys oli single "We Just Disagree" vuonna 1977.
Mason on pitkän uransa aikana tehnyt yhteistyötä muiden muassa Jimi Hendrixin, The Rolling Stonesin, Eric Claptonin, George Harrisonin ja Cass Elliotin kanssa. 1990-luvulla hän kuului vähän aikaa Fleetwood Maciin.
Aleksei Sokolski
Sokolski tunnetaan nykyisin hänen avausteorian tutkimuksensa vuoksi ja shakkiavauksen 1.b4 kehittämisestä, joka tunnetaan nimellä Sokolskin avaus. Hän kirjoitti toistakymmentä kirjaa, osa niistä on käännetty muillekin kielille.
Sokolskin muistoturnauksia on pidetty Minskissä vuodesta 1970 lähtien.
Lyckselen kunta
thumb|right|250px|Betselen pato ja voimala. thumb|right|250px|Tuggenselen aarniometsää. thumb|right|250px|[[Örträskin kylä samannimisen järven rannalla.]] thumb|right|250px|Vindelinjoen Storforsen.
Lyckselen kunta on Västerbottenin läänissä sijaitseva Ruotsin kunta. Maakuntajaossa se kuuluu Lappiin. Kunnan keskustaajama on Lycksele.
Kunnan maapinta-ala on 5 518,18 neliökilometriä (1.1.2016) ja asukasluku 12 264 henkeä (31.12.2021).
Lyckselessä sijaitsee Ruotsin Lapin eteläosan liikenne- ja kauppakeskus ja ionosfääriobservatorio. Lyckselen Kristinebergissä on kaivos, jossa louhitaan kuparia, sinkkiä ja rikkiä. Läheltä Lyckseleä Svartbodanista löydettiin vuonna 1997 merkittävä kultaesiintymä. Kunnassa on noin 900 yritystä eri aloilla. Kunnallisia peruspalveluja on tarjolla muun muassa koulutusta ja kirjasto.
Matkaa Lyckselestä Uumajaan on noin 120 kilometriä.
Lyckseleen perustettiin Ruotsin ensimmäinen saamenkielinen koulu vuonna 1632. Alueella on myös vanha kirkko- ja markkinapaikka Gammplatsen. Kunta oli kauppapaikkana jo 1600-luvun alussa.
Vuonna 2007 kunnassa oli 14,85 km² peltoa, joten saman ajankohdan maapinta-alaan vertaamalla saadaan peltojen osuudeksi 0,3 prosenttia kunnan maapinta-alasta.
Kuntajaon kehitys
Vuonna 1607 Lycksele (Lyksälie) sai kuninkaallisen määräyksen perusteella virallisen aseman kirkko- ja markkinapaikkana. Lyckselen sijaintia pidettiin keskeisenä, ja se oli jo kauan ollut saamelaisten talvioleskelupaikka. Lyckselen ensimmäinen kirkko rakennettiin vuonna 1607 Öhnille, joka on nykyinen Gammplatsen kotiseutualue.
Vaakuna
Nykyinen vaakuna on entisen Lyckselen kaupungin vaakuna. Myös maalaiskunnalla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 74 Suomessa syntynyttä, mikä vastasi 0,6 prosenttia kunnan väestöstä.
Vielä vanhempien vuoden 1984 lopun tietojen mukaan 1,9 prosenttia kunnan asukkaista oli ulkomailla syntyneitä. Tuolloin kunnassa asui 114 Suomessa syntynyttä, mikä vastasi 0,8 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 177 807 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 53 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 72,5 prosenttia. Taajamien ulkopuolella asui tuolloin 3 406 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Lyckselen kunnanvaltuustossa vuodesta 1973 lähtien.
Piirit
thumb|right|250px|Kartta Lyckselen kunnan piireistä.
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Vuoden 1780 suuri hurrikaani
thumb|270px| Hurrikaanin vaikutusalue Karibian saarten alueella. Vuoden 1780 suurta hurrikaania pidetään eniten uhreja vaatineena Atlantin trooppisena pyörremyrskynä. Yli 22 000 ihmistä kuoli, kun myrsky pyyhkäisi Barbadoksen, Saint Lucian, Martiniquen, ja monien muiden Karibian läntisten saarten yli lokakuun 10. ja 16. päivien välillä. Merkittävä osa menehtyneistä oli brittien tai ranskalaisten sota-alusten miehistöä. Kymmenet merellä myrskyn aikana olleet kalastusalukset jäivät sille tielleen.
Myrsky
Hurrikaani iski Karibialle Amerikan itsenäisyyssodan aikana ja verotti brittien ja ranskalaisten alueella olevia laivastoja rankalla kädellä. Brittiläisen amiraali George Rodneyn komentama laivasto, joka oli matkalla New Yorkista Länsi-Intian saaristoon, joutui hajalleen myrskyn voimasta. Saavuttuaan Barbadokselle amiraali Rodney havaitsi kahdeksan kahdestatoista sinne jättämästään aluksesta uponneen ja suuren osan niiden miehistöistä hukkuneen.
Sateet alkoivat Barbadoksella lokakuun 9. päivän 1780 jälkeisenä yönä. Tuuli yltyi myrskyksi 10. päivän iltapuolella ja palautui normaaliksi 11. päivän aamulla. Tuho oli kokonaisvaltaista ja suurta, että tapahtuman kuvauksessa alueella luultiin olleen myrskyn lisäksi myös maanjäristys. Saari oli kuin pyyhkäisty tasaiseksi, ”Yksikään puu tai talo ei jäänyt [paikalleen] seisomaan” ja ”tuuli oli niin kovaa, että se repi kuoren irti puista”.
St.Vincentin saarella tuho oli perinpohjaista, Kingstownissa 584 paikkakunnan 600 talosta tuhoutui. Grenadassa myrsky tuhosi 19 hollantilaista laivaa. St. Lucian saarella, jonne myrsky ehti 11. päivän vastaisena yönä, kuolonuhreja oli kuvauksen mukaan 6 000 ja amiraali Rodneyn laivaston Port Castriesin satamaan jääneet alukset tuhoutuivat täysin.
Martiniquen saarella kuoli kuvauksen mukaan 9 000 henkeä, joista 4 000 Ranskan laivaston 40 aluksen uppoamisen johdosta. Merenpinta nousi kuvauksen mukaan esimerkiksi St. Pierressä 7,6 metriä (25 jalkaa), mikä tuhosi kaikki paikkakunnan talot. Dominican ja Guadeloupen saaret kärsivät suuria tuhoja 12. lokakuuta.
SC Einheit Dresden
SC Einheit Dresden oli itä-saksalainen urheiluseura Dresdenissä. Parhaiten seura tunnettiin jalkapallojaostostaan.
Historia
Seura perustettiin vuonna 1954 jatkamaan BSG Rotation Dresdenin perinteitä. SC Einheit Dresden sai myös BSG Rotation Dresdenin sarjapaikan DDR-Oberligassa. Ensimmäinen pääsarjakausi päättyi seuralta neljänteen sijaan. Vuonna 1958 seura saavutti suurimman menestyksensä voitettuaan FDGB-Pokalin finaalissa SC Lokomotive Leipzigin. Seura pelasi jalkapalloa pääsarjatasolla kauteen 1961–1962 asti, jonka jälkeen se putosi DDR-Ligaan. Tammikuussa 1966 seuran jalkapallojaoston toiminta lopetettiin ja tilalle perustettiin FSV Lokomotive Dresden. Wenden jälkeen seuran muukin toiminta lopetettiin.
Hector Malot
Hector Henri Malot (20. toukokuuta 1830 La Bouille, Ranska – 18. heinäkuuta 1907 Fontenay-sous-Bois, Ranska ) oli ranskalainen kirjailija, jonka tuotanto käsittää 70 teosta. Niistä on sittemmin jäänyt elämään lähinnä nuortenkirjat. Malot'n teoksista on suomennettu neljä nuortenkirjaa. Teoksesta Koditon on tehty useita elokuvaversioita.
Ӣ
Ӣ on kyrillinen kirjain. Se sisältyy tadžikin aakkosiin. Kirjain on muodostettu kyrillisestä kirjaimesta и lisäämällä siihen pituusmerkki.
Ääntäminen
Ӣ ääntyy tadžikissa sanan lopussa painollisena laveana suppeana etuvokaalina //.
Fake
Fake oli suomalainen rock-yhtye.
Fake voitti yleisöäänestyksen perusteella Jyrki Hit Challengen (entinen Rockin SM-kisat) vuonna 1998, minkä seurauksena se sai julkaistua Sonyn kautta yhden albumin sekä kolme singleä, joista suosituin ylsi Suomen singlelistalla sijalle 12. Albumi, Internet-rakkautta, sai huonot arviot lehdissä. Esimerkiksi Soundin mukaan yhtye oli päästetty liian aikaisin levyttämään. Yhtye keikkaili ympäri Suomea.
Kokoonpano
Lähde näihin
Koenigsegg CCR
Koenigsegg CCR on Ruotsissa suunniteltu superauto, jota valmistaa Koenigsegg. CCR piti hetken hallussaan maailman nopeimman sarjatuotantoauton titteliä.
Yleistä
CCR perustuu Koenigsegg CC8S:n pohjalle. Erona vanhempaan malliin CCR:ssä on enemmän tehoa ja sen suorituskykyä on yleisesti parannettu. Tehonlisäyksen mahdollisti Lysholmin valmistama mekaaninen ahdin ja uusi titaaninen pakosarja. Tämän johdosta moottorista saadaan puristettua tehoa 806 hv (601 kW), kun kierrosluku on 6 900 rpm. Myös maksimivääntö on saatu kasvatettua 920 N·m:ään (5 700 rpm). Ulkoisesti CCR näyttää edeltäjältänsä CC8S:ltä, mutta siihen on lisätty uusi sivuilmanottoaukko, paranneltu ajovalojärjestelmä, muokattu takapää, suuremmat jarrulevyt ja uusi etuspoileri parantamaan downforcea. Kuten CC8S, CCR on kahden istuttava coupe matkustamon taakse sijoitetulla keskimoottorilla ja ylöspäin aukeavilla ovilla.
Koenigsegg on elokuussa 2006 ilmoittanut CCR:n hinnaksi noin 590 000 dollaria eli noin 475 000 euroa.
Testaushistoria
CCR oli hetken maailman nopein tieliikenteeseen hyväksytty auto teoreettisella yli 385 km/h:n huippunopeudella.
Myöhemmin yhdysvaltalaisvalmisteinen SSC Ultimate Aero TT kuitenkin rikkoi nopeimman tieliikennekäyttöön tarkoitetun auton nopeusennätyksen 412,233 km/h huippunopeudellaan.
Barabus TKR:n väitetään yltävän nopeuteen 434 km/h. Tätä ei ole kuitenkaan vielä vahvistettu virallisesti, koska auto on vasta konseptivaiheessa.
Kori
Kaksiovinen, kahden istuttava coupe. Katon voi irrottaa ja sitä voi säilyttää konepellin alla olevassa tilassa. Kori on tehty hiilikuidusta.
Mummonsyyläkaktus
Mummonsyyläkaktus (Mammillaria bocasana) on syyläkaktusten sukuun kuuluva, Meksikosta kotoisin oleva laji.
Ulkonäkö ja koko
Mummonsyyläkaktus muodostaa mättäitä, ja sen varret ovat pallomaisia mutta voivat toisinaan kasvaa hieman lieriömäisiksi. Varren nystyt (podariot) ovat pehmeitä, lieriömäisiä, maitiaisnesteettömiä, ja joidenkin nystyjen hangoissa on sukasia. Keskipiikkejä on areolissa 1–7, ne ovat punertavan ruskeita, 5–10 mm pitkiä. Säteittäispiikkejä on 20–50 ja ne ovat valkoisia ja karvamaisia, 8–20 mm pitkiä; yksi tai joskus kaksi niistä on koukkumaista. Kukat ovat suppilomaisia, kermanvalkoisia tai hieman punertavia, 15 mm:n levyisiä. Hedelmä on lieriömäinen, punainen tai vaaleanpunainen. Siemenet ovat punertavan ruskeita.
Levinneisyys
Mummonsyyläkaktus kasvaa luonnossa Meksikon San Luis Potosíssa ja Zacatecasissa.
Käyttö
Mummonsyyläkaktuksen piikkejä on käytetty Meksikossa ongenkoukkujen tekoon.
Alalajit
Laji jakautuu kahteen alalajiin.
Paolo Nocera
Paolo Maria Nocera (s. 25. heinäkuuta 1985 Rooma) on italialainen moottoriurheilija.
Ura
Hän on kilpaillut Formula Renault sarjoissa vuosina 2003-04, Italian Formula 3 ja Euro Formula 3000 -sarjoissa vuosina 2004-05 ja 2006-07, F3 Euroseries ja Euroseries 3000 sarjoissa vuonna 2006 ja GP2 ja World Series by Renault sarjoissa vuonna 2008. Nocera ajoi kaksi kilpailua BCN Competicion -tallissa vuonna 2008 saavuttamatta pisteitä. Nocera voitti Italian Formula 3 -sarjan mestaruuden vuonna 2007. Hän ajoi neljä kilpailua WSR luokassa korvaten Duncan Tappyn.
Wilma Neruda
thumb|upright|Wilma Norman-Neruda thumb|upright|Wilma Norman-Neruda Wilma Neruda (1838–1911 ) oli tšekkiläinen viulisti. Muutettuaan Lontooseen 1869 hän esiintyi siellä säännöllisesti. Nerudan ensimmäinen puoliso oli Ludvig Norman (1864–1869). Normanin kuoltua hän avioitui 1888 Charles Hallén kanssa.
M/S Silja Serenade
Silja Serenaden sisaralus on vuonna 1991 valmistunut M/S Silja Symphony. Aluksen kummi on näyttelijä Birgitta Ulfsson.
Aluksen vaiheita
Silja Serenaden tilasi vuonna 1987 Effoa-Suomen Höyrylaiva Oy. Laiva valmistui vuonna 1990 myöhässä Wärtsilä Meriteollisuuden konkurssin vuoksi, joka myöhästytti kaikkien telakalla rakenteilla olevien laivojen valmistumista. Lopulta rakennustöitä jatkettiin pikavauhtia perustetun Masa-Yardsin telakalla.
Pysähdys Maarianhaminassa lisättiin Helsinki–Tukholma-reitille vuonna 1999 tax-free-oikeuden säilyttämiseksi.
Silja Serenadea on uudistettu useaan otteeseen, ensimmäisen kerran jo talvella 1992. Merkittävämpiä sisätilamuutoksia on sen jälkeen tehty muun muassa vuonna 1998 Vuosaaren telakalla, vuosina 2006, 2014 ja 2018 Turun korjaustelakalla Naantalissa sekä vuonna 2015 Rauman telakalla.
Aikataulut
Silja Serenade lähtee sisarlaivansa M/S Silja Symphonyn sekä Viking Linen M/S Gabriellan tapaan joka toinen ilta Helsingin Eteläsatamasta ja jatkaa Maarianhaminan kautta Tukholmaan. Laiva on Tukholmassa päivän, ja illalla se lähtee taas takaisin kohti Helsinkiä. Tukholmassa satama on Värtahamnen, Maarianhaminassa Maarianhaminan satama ja Helsingissä Olympiaterminaali.
Hytit
Silja Serenaden kaikissa hyteissä on puhelin, WC ja suihku.
Lisäksi:
Luc-sur-Mer
thumb|250px|Laituri Luc-sur-Merin ranta-alueella Luc-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 3 036 asukasta vuoden 1999 väestönlaskennassa. Luc-sur-Merin pinta-ala on neljä neliökilometriä.
Normandian maihinnousu operaatio Neptunuksen aikana 6. kesäkuuta 1944 Luc-sur-Merin vapautti kuninkaallisen laivaston 46. kommandopataljoona, jota vastaan Saksan 716. jalkaväkidivisioonasta määrättiin vastahyökkäykseen Saksan 21. panssaridivisioona, joka saavutti Englannin kanaalin rannan noin kello 20 jakaen liittoutuneiden joukot. Kuitenkaan saksalaisten voimat eivät riittäneet laajentamaan aukkoa liittoutuneiden rintamassa merenrannalla ja brittiläiset kommandot valtasivat Le Petit Enferin vapauttaen lopulta muunkin osan Luc-sur-Meria.
Józef Czapski
thumb|upright|Józef Czapski 1943. Józef Czapski (1896 Praha, Böömi – 1993 Maisons-Laffitte, Ranska) oli puolalainen taidemaalari, kriitikko, kirjailija ja sotilas.
Czapski joutui jo heti toisen maailmansodan alussa neuvostoliittolaiselle sotavankileirille. Vapauduttuaan hän sai tehtäväkseen tutkia NKVD:n pidättämien puolalaisten upseerien kohtaloa. Sittemmin paljastui, että heidät oli teloitettu. Hän julkaisi tutkimuksistaan kirjan Na nieludzkiej ziemi (1949, engl. In an Inhuman Land). Hän päätyi Ranskaan, jossa hän toimi emigranttiyhteisössä perusti yhdessä Jerzy Giedroycin ja Gustaw Herling-Grudzińskin kanssa kirjallisen instituutin Instytut Literacki. Hän toimi kuukausilehti Kulturan poliittisena kommentoijana ja julkaisi esseitä ja katkelmia päiväkirjastaan.
Sodan päätyttyä hän oli aktiivinen sekä taidemaalarina että kirjoittajana. Hänen taiteellinen tuotantonsa on epätasaista, ja se on melko tuntematonta, sillä työt ovat hajallaan. Hänen vankileirillä pitämänsä Proust-luennot on julkaistu kirjana Proust contre la déchéance ja käännetty englanniksi (Lost time: lectures on Proust in a Soviet prison camp, 2018). Luennoilla hän osoitti vankitovereilleen, että menneisyys on yhä läsnä, ja loi tulevaisuudentoivoa.
Romanttinen Eino Grön
Romanttinen Eino Grön on suomalaisen Eino Grönin kokoelma-albumi vuodelta 1974.
Ojankylä
Ojankylä voi tarkoittaa seuraavia:
HMS Majestic (1785)
HMS Majestic oli Britannian kuninkaallisen laivaston vuonna 1785 vesillelaskettu Canada-luokan 74-tykkinen kolmannen luokan linjalaiva.
Palvelus
Alus muutettiin tammikuusta toukokuuhun 1813 Chathamissa 58-tykkiseksi neljännen luokan fregatiksi. Tammikuussa 1813 alus palautettiin palvelukseen päällikkönään John Hayes. Se lähti 2. kesäkuuta Pohjois-Amerikkaan. Alus valtasi 3. helmikuuta 1814 44-tykkisen La Terpsichoren ja 22. toukokuuta 22-tykkisen Dominican. HMS Endymionin kanssa alus valtasi 15. tammikuuta 1815 USS Presidentin. Alus poistettiin palveluksesta heinäkuussa ja romutettiin huhtikuussa 1816 Plymouthissa.
Valtakunnansovittelija
Valtakunnansovittelija on virkamies, joka sovittelee työmarkkinoiden työriitoja ja pyrkii edistämään työmarkkinoiden toimivuutta.
Suomeen valtakunnansovittelijan virka perustettiin 1962.
Suomen valtakunnansovittelija
Suomessa valtakunnansovittelija on työ- ja elinkeinoministeriön alainen virkamies. Hän johtaa valtakunnansovittelijan toimistoa. Valtakunnansovittelijan sijasta työriidan sovittelussa voidaan erityistilanteissa käyttää sivutoimisia sovittelijoita tai määrättyä sovittelutehtävää varten asetettua sovittelulautakuntaa. Lainsäädäntö mahdollisti kahden valtakunnansovittelijan nimittämisen vuosina 1970 –2009, mutta kaksi virkaa oli täytettynä vain vuosina 1971–1979.
Valtakunnansovittelijan tehtävänä on edistää työnantajien sekä työntekijöiden ja virkamiesten sekä näitä edustavien järjestöjen välisiä suhteita. Hän toimii työmarkkinaosapuolten pyynnöstä tai omasta aloitteestaan puheenjohtajana työehto- ja virkaehtosopimusten aikaansaamiseen pyrkivissä neuvotteluissa. Valtakunnansovittelija huolehtii työriitojen sovittelusta koko maassa, mutta hän voi tarvittaessa määrätä sovittelijan avustajakseen tai suorittamaan itsenäisesti tiettyä sovittelutehtävää. Näin Suomen sovittelujärjestelmä mahdollistaa työmarkkinaosapuolille ulkopuolisen ja riippumattoman avun sovintoon pääsemiseksi työriitatilanteessa. Sovittelumahdollisuus lisää myös työmarkkinoiden vakautta ja ennakoitavuutta.
Valtakunnansovittelija ja sovittelijat avustavat työmarkkinariidan osapuolia silloin kun työ- tai virkaehtosopimusta ei saada aikaan ilman ulkopuolista apua. Työmarkkinakeskusjärjestöt voivat käyttää valtakunnansovittelijaa apunaan myös keskitetyn tulosopimuksen solmimisessa.
Valtakunnansovittelijan nimittää tehtäväänsä valtioneuvosto neljäksi vuodeksi kerrallaan. Viran kelpoisuusvaatimuksena on ylempi korkeakoulututkinto ja hyvä työlainsäädännön ja työmarkkinoiden toiminnan tuntemus. Valtakunnansovittelijan toimiston muut työntekijät ottaa tehtäviinsä valtakunnansovittelija. Kolmeksi vuodeksi kerrallaan valittavat sovittelijat määrää tehtäviinsä valtioneuvosto valtakunnansovittelijan esityksestä. Sovittelulautakunnan asettaa ja sen jäsenet määrää työ- ja elinkeinoministeriö. Suomessa on ollut tapana valita valtakunnansovittelija vuoron perään työnantajien ja työntekijöiden leiristä.
Laki työriitojen sovittelusta määrää ilmoittamaan kirjallisesti aiotusta työnseisauksesta tai sen laajentamisesta viimeistään kaksi viikkoa etukäteen valtakunnansovittelijan toimistoon ja työriidan vastapuolelle. Työ- ja elinkeinoministeriö voi sovittelijan tai sovittelulautakunnan esityksestä kieltää työnseisauksen enintään 14 vuorokauden ajaksi riittävän ajan saamiseksi sovittelua varten. Virkamiesten palvelussuhteen ehtoja koskevasta työriidasta johtuva työtaistelu voidaan kieltää enintään 21 vuorokauden ajaksi.
Suomessa on käytössä pakkosovittelu eli työriitojen sovitteluun on pakko osallistua. Riitapuolten ei ole kuitenkaan pakko hyväksyä sovittelijan sovintoehdotusta, sillä työriitojen pakkosovintoa Suomessa ei ole käytössä. Virka- ja työehtosopimuksen voimassaolon aikana tapahtuvat työtaistelut eivät kuulu valtakunnansovittelijan suorittaman sovittelun piiriin, vaan niitä ratkoo työtuomioistuin. Myös myötätunnon osoittamiseksi ja poliittisista syistä järjestetyt työtaistelut ovat sovittelun ulkopuolella.
Vuosina 1963–1989 soviteltiin 1 623 työriitaa. Valtakunnansovittelija hoiti niistä 59 prosenttia eli 952 kappaletta ja piirisovittelijat loput. Vuosina 1990–2007 soviteltuja työriitoja oli 344, joista valtakunnansovittelija hoiti 244 eli noin 70 prosenttia. Tavallisin tilanne, jossa sovitteluun ryhdyttiin, liittyi työehtosopimuksen voimassaolon päättymiseen ja uhkaan työnseisauksen aloittamisesta uuden sopimuksen aikaansaamiseksi. Esimerkiksi yritysten toimintojen ulkoistaminen on synnyttänyt riitoja sovellettavasta työehtosopimuksesta ja usein myös järjestöpoliittisia riitoja siitä, kuka edustaa ulkoistettuja työntekijöitä.
Velma
Velma on suomalainen naisen etunimi. Suomessa on alle 56 Velma-nimistä naista. Epävirallinen Velman nimipäivä on 12. syyskuuta.
Valtakunnansovittelija
Sovittelujärjestelmiä muissa maissa
Ruotsissa ei ole valtakunnansovittelijaa, vaan siellä on sovitteluinstituutti, joka sovittelee työriitoja ja laatii palkkatilastoja. Norjassa työskenteli vuosina 1916–2012 valtakunnansovittelija, josta tuli 2012 riksmekler. Virossa valtakunnansovittelija on puolueeton asiantuntija, jonka avustamana työriidan osapuolet pyrkivät pääsemään riitapuolia tyydyttävään ratkaisuun. Tanskassa työmarkkinoiden eturistiriitoja sovittelee sovitteluviranomainen, joka on perustettu 1910.
Sovittelujärjestelmän uudistaminen
Elorannan ehdottama kahden keskenään tasa-arvoisen sovittelijan mallissa näiden toimenkuva olisi käytössä ollutta laajempi. He edistäisivät työmarkkinarauhaa ympäri vuoden eli myös työehtosopimusten voimassaoloaikana. Eloranta ehdotti myös, että valtakunnansovittelijan toimisto keräisi ja jalostaisi tietoa talouden tilasta neuvottelijoiden käyttöön. Hän perusteli ehdotuksiaan myös työmarkkinajärjestelmän käymistilalla, joka alkoi Elinkeinoelämän keskusliiton kieltäydyttyä keskitetyistä tuloratkaisuista.
STTK:n puheenjohtaja Antti Palola esitti joulukuussa 2019 käytössä olleen sovittelujärjestelmän uudistamista siten, että siihen osallistuisi useampi henkilö. Suomessa oli vain yksi valtakunnansovittelija, kun taas Ruotsissa käytettiin monijäsenistä sovitteluinstituuttia. Palola ei halunnut Ruotsissa käytettyä järjestelmää Suomeen sellaisenaan, mutta hänestä Suomessa tarvittaisiin sovitteluun lisää voimavaroja. Palolan mielestä sovittelujärjestelmän uudelleenarviointi sopisi kevään 2020 työmarkkinaneuvottelujen jälkeiseen aikaan. Joulukuussa 2019 työnantajajärjestöt eivät vielä olleet innostuneet tällaisista ehdotuksista.
Lännen Media lähetti joulukuussa 2019 kyselyn 12 keskeiselle työmarkkinaliitolle, joiden vastausten perusteella niiden suhtautuminen käytössä olleeseen sovittelujärjestelmään oli ristiriitaista. Moni työntekijäliitto halusi lisätä sovitteluun osallistuvien henkilöiden määrää, mutta suuret työnantajaliitot kannattivat puolestaan yhden valtakunnansovittelijan mallia. Ammattiliitto Pron puheenjohtaja Jorma Malinen kannatti mallia, jossa sovittelu olisi ennakoivaa, jotta riidat eivät laajenisi lakkoilmoituksen antamiseen asti. Muidenkin ammattiliittojen mukaan tilanteet ehtivät usein kärjistyä ennen kuin valtakunnansovittelija rientää apuun. Työnantajaliitot katsoivat, että työntekijäliitot ajoivat uudistuksia vain saadakseen parempia työehtosopimuksia.
Ensimmäinen erityislaki
Vuonna 1925 säädettiin laki joukkotyöriitojen sovittelusta. Se oli ensimmäinen työriitojen sovittelua koskeva erikoislaki Suomessa. Sen mukaan asetettiin tarpeellinen määrä sovittelijoita, jotka toimivat sosiaaliministeriön alaisina. Suomeen tuli neljä joukkotyöriitojen sovittelijaa ja maa jaettiin neljään toimintapiiriin, joiden nimityksenä oli piirit I, II, III ja IV. Sovittelijantehtävät olivat sivutoimisia. Tehtäviä suorittamaan sosiaaliministeri voi määrätä vakinaisen sovittelijan, tilapäisen sovittelijan tai sovittelulautakunnan.
Vuoden 1946 laki työriitojen sovittelusta määräsi, että sosiaaliministeriön alaisina toimi tarpeellinen määrä sovittelijoita. Asetuksella säädettiin, että heitä oli aluksi neljä ja tammikuun alusta 1947 lähtien viisi. Edelleen oli myös mahdollista, että sosiaaliministeriö määräsi riitaa sovittelemaan tilapäisen sovittelijan tai usean henkilön tilapäisen sovittelulautakunnan. Tärkeä uudistus vuoden 1925 lakiin verrattuna oli ilmoitusvelvollisuus työnseisaukseen ryhdyttäessä. Vuoden 1946 lain puutteeksi nähtiin se, ettei osapuolille säädetty mitään neuvotteluvelvollisuutta eikä velvollisuutta noudattaa sovittelijan kokouskutsuja. Vuonna 1946 annettiin myös työehtosopimuslaki (436/1946) ja laki työtuomioistuimesta (437/1946).
Uusia puitteita ja toimintamalleja kehittämään asetettiin 1955 varatuomari J. N. Lehtisen (Juho Niilo Lehtinen 1893–1963) johtama työrauhakomitea, joka julkaisi 1958–1959 kolme osamietintöä. Komitea ehdotti, että Suomeen perustetaan valtion viranomainen, jonka yksinomaisena tehtävänä on työriitojen sovittelu ja sovittelutoiminnan johtaminen koko maassa. Tämä viranomainen seuraa työmarkkinoilla tapahtuvia neuvotteluja ja sopimussuhteita, pitää yhteyttä työmarkkinajärjestöihin sekä tutkimuksin ja sovittelutoimin avustaa osapuolia riidoissa ja selkkauksissa.
Laki valtakunnansovittelijasta
Uusi laki työriitojen sovittelusta tuli voimaan lokakuun alussa 1962. Tällä lailla perustettiin valtakunnansovittelijan virka. Hänet nimitti tehtäväänsä tasavallan presidentti neljäksi vuodeksi kerrallaan. Valtakunnansovittelijan lisäksi sovittelutehtäviä hoiti tarpeellinen määrä sivutoimisia piirisovittelijoita. Heidät määräsi toimiinsa valtioneuvosto kolmeksi vuodeksi kerrallaan. Valtakunnansovittelija toimi piirisovittelijoiden esimiehenä.
Malli valtakunnansovittelijan virkaan tuli Norjasta, sillä siellä oli vuodesta 1916 vakinainen valtakunnansovittelija (riksmeglingsmann) ja hänen alaisinaan piirisovittelijat. Norja oli jaettu kahdeksaan sovittelupiiriin. Kaikki sovittelijat määräsi tehtäväänsä kuningas kolmeksi vuodeksi kerrallaan. Sosiaaliministeriön alaisella valtakunnansovittelijalla oli toimisto Oslossa. Tanskassa oli kolme sovittelijaa, joiden toimialueena oli koko maa. He valitsivat keskuudestaan vuodeksi kerrallaan esimiehen, joka oli sovittelutoiminnan johtaja. Ruotsissa sovittelua johti ja valvoi sosiaaliministeriön sovittelutoimisto (förlikningsmannaexpeditionen). Ruotsi oli jaettu seitsemään sovittelupiiriin, joissa kussakin oli vuodeksi kerrallaan valittu piirisovittelija.
Suomessa valtakunnansovittelijan virka tuli tarpeelliseksi, koska miltei kaikilla aloilla työehtosopimukset tehtiin koko maata käsittäviksi. Laajimmat ja merkityksellisimmät työriidat työehtosopimusten päättyessä ulottuivat kaikkien piireissään toimivien sovittelijoiden alueille. Kukaan sovittelija ei ollut vuoden 1946 lain mukaan oikeutettu sovittelemaan koko maan laajuista työriitaa ilman riitapuolten yhteistä pyyntöä tai suostumusta tai sosiaaliministeriön erikoismääräystä. Paikallisten työriitojen sovittelijain merkitys oli vuosien varrella vähentynyt ja alettiin kaivata keskitettyä sovittelutoimintaa.
Eduskunnan työväenasiainvaliokunta oli sitä mieltä, että valtakunnallisella työriitojen sovittelijan toiminnalla tulee olemaan huomattava merkitys vallitsevissa työmarkkinaolosuhteissa. Valiokunnan kuulemat asiantuntijat katsoivat, että Suomen työmarkkinaosapuolten toiminnassa oli vakiintumattomuutta verrattuna muihin pohjoismaihin. Se pystyttäisiin poistamaan tai sitä voitaisiin ainakin vähentää, kun arvovaltainen taho järjestelisi ja neuvottelisi osapuolten kesken. Valtion menot tällaisesta toiminnasta tulisivat olemaan vähäiset verrattuna työnseisausten aiheuttamiin taloudellisiin vahinkoihin. Sosiaalivaliokunta piti sovittelutoiminnan keskittämistä arvovaltaiselle, työmarkkinaosapuolten luottamusta nauttivalle valtakunnansovittelijalle oikeaan osuneena toimena. Eduskunta hyväksyi 25. huhtikuuta 1962 lain työriitojen sovittelusta äänin 97–80.
Leninski prospektin metroasema (Moskovan metro)
Leninski prospekt on yksi Moskovan metron asemista. Se avattiin 13. lokakuuta 1962.